Wamana

Wamana (Devanagari: वामन ; Vāmana) ing agama Hindhu, ya iku awatara Wisnu kang angka lima, Sang Déwa njalma ana nalika jaman Treta yuga, minangka putrane Aditi lan Kasyapa, Brahmana. Wisnu njalma kanthi ancas mbrasta kanisthan lan mènèhi pitutur marang Raja Bali (Mahabali), ya iku Asura kang esih kaitung dadi putune Prahlada. Raja Bali wis ngrebut swarga saka Déwa Indra, saéngga déwa Wisnu njalma dadi manungsa kanggo mènèhi paukuman marang Raja Bali. Wamana awatara digambarake mawi wujud anak cilik nggawa payung. Wamana awatara iku dadi panjalmaning déwa Wisnu kang njalma dadi manungsa lengkap, déné wujudé cilik. Wamana kala mangsa uga karan Upendra(dipunundhuh tanggal 10 November 2012)

 Kisah Wamana Awatara 

Kisah Wamana Awatara kamot wonten ing kitab Bhagawatapurana. Miturut cariyos wonten ing kitab, Wamana minangka Brahmana alit rawuh wonten ing pura Raja Bali amargi nalika sapunika Raja Bali ngundhang sadaya Brahmana saperlu maringi bebungah. Piyambakipun sampun dipunsukani nasehat déning Sukracarya supados boten paring bebungah punapa kemawon dhumateng Brahmana ingkang aneh saha bènten kaliyan sanèsipun. Nalika pambageyan bebungah, salah stunggaling Brahmana ingkang alit wonten ing sadengahipun parra brahmana-brahmana sanèsipun ingkang sampun sepuh. Brahmana punika ugi badhé dipunparingi bebungah déning Raja Bali.
Brahmana alit punika nyuwun lemahingkang ambanipun naming tigang jengkal, ingkang kaukur kanthi langkahipun. Raja Bali sesumbar saha nglirwakaken nasihat saking Sukracarya. Piyambakipun lajeng prentah brahmana punika mlampah. (dipunundhuh tanggal 10 November 2012)

Nalika sapunika ugi, Brahmana punika tambah ageng. Kanthi ukuran ingkang ageng sanget, piyambakipun saged mlampah ing swarga saha donya. Nalika langkang ingkah kapisan, piyambakipun ngidak swarga. Wonten ing langkah angka kalih, piyambakipun ngidak donya. Sarta ingkang pungkasan, amargi boten wonten papan malih, Raja Bali nyerahaken sirahipun Wiwit sapunika, sampun tamat panguwaosipun Raja Bali. Amargi trenyuh kaliyan Raja Bali ingkang suka paparing, saéngga Wamana maringi gelar Mahabali. Piyambakipun ugi janji bilih samangke Bali badhé dados Indra nalika “Manwantara” salajengipun.Dharam Vir Singh (Alih Basa Déning I. G. A. Dewi Paramitha, S. S. (2006). Hinduisme Sebuah Pengantar. Surabaya: Penerbit Paramita.

 Tradisi saha pemujaan 

Wamana minangka 'Sang Hyang Triwikrama' kagambaraken gadhah tigang pada, ingkang satunggal wonten ing donya, ingkang angka kalih wonten ing swarga, sarta ingkang kaping tiga wonten ing sirahipun Mahabali. (dipunundhuh tanggal 10 November 2012)
Kisah Wamana Awatara saha Raja Bali dipunpengeti saben taun nalika pawiwahan Onam ing Kerala (India). Wonten ing mrika ugi dumunung kuil mligi kanggé nyembah Wamana Awatara. Kajaba ing mrika, ugi wonten kuil – kuil Wamana kasebar ing India, salah satunggalipun ing Kanchipuram, caket kuil Kamaskshi.I Ketut Sukartha, dkk. (2003). Agama Hindu untuk SLTP Kelas 3ISBN 979-571-020-6 (jilid 1). Denpasar: Penerbit Ganeca Exact.

 Ugi pirsani 
 Awatara
 Matsya
 Kurma
 Waraha
 Narasinga
 Wamana
 Parasurama
 Rama
 Kresna
 Buda
 Kalki

 Cathetan suku 

Kategori:Hindhu
Kategori:Awatara
Kategori:Déwa Hindhu